קאזיס מקסוויטיס

קאזיס מקסוויטיס (בליטאית: Kazys Maksvytis; נולד ב-15 ביוני 1977) הוא מאמן כדורסל ליטאי המשמש כמאמן ז'לגיריס קובנה מליגת העל הליטאית בכדורסל והיורוליג ונבחרת ליטא.

קריירת אימון

קבוצות
ב-2010 החל מקסוויטיס את קריירת האימון שלו באיישיאי קובנה מליגת העל הליטאית בכדורסל, וב-2011 עבר לסקלאי וילנה.

ב-2012 מונה מקסוויטיס למאמן נפטונאס קלייפדה, ובעונת 2012/13 הוביל אותה למקום השלישי בליגה. בעונה הבאה הוביל את הקבוצה לגמר הליגה, בה הפסידה לז'לגיריס קובנה 2–4 בסדרת הטוב מ-7, והבטיח לה מקום ביורוליג בעונת . עם זאת, הקבוצה סיימה במקום האחרון בבית הן ביורוליג והן ביורוקאפ, אליו ירדה.

ב-2015 הוחלף מקסוויטיס באימון נפטונאס על ידי דאיניוס אדומייטיס, ובדצמבר 2015 מונה למאמן לייטקבליס. בעונת 2015/16 הוביל אותה למקום השלישי בליגה, ואילו בעונת 2016/17 הדריך אותה לראשונה בתולדותיה לגמר הליגה (בו הפסידה 1–4 לז'לגיריס) ולגמר הגביע הליטאי בכדורסל (הפסד 63–84 לז'לגיריס). ביוני 2017 חזר מקסוויטיס לנפטונאס, והוביל אותה למקום השלישי ב-2018 וב-2019.

ביוני 2019 מונה מקסוויטיס למאמן פארמה פרם הרוסית מהליגה המאוחדת של VTB. באוקטובר הוכרז כי יהיה לו עוזר מאמן רובוט שינתח נתונים וסטטיסטיקות במהלך המשחק. בעונת  הוביל את הקבוצה למקום הרביעי ביורופקאפ, לאחר הפסד בחצי הגמר לעירוני נס ציונה.

ב-27 בפברואר 2022 החליט לעזוב את הקבוצה לאחר הפלישה הרוסית לאוקראינה. במרץ הוחלט שהוא יאמן את קבוצת היורוליג ז'לגיריס קובנה החל מעונת , אך בעקבות פיטוריו המוקדמים של המאמן הזמני יורה זדובץ מונה מקסוויטיס למאמן הקבוצה כבר ב-11 באפריל 2022. בעונת 2021/22 הודחו מקסוויטיס וז'לגיריס בחצי הגמר לאחר הפסד 1–3 ללייטקבליס. הייתה זו הפעם הראשונה שהמועדון לא העפיל לגמר מאז הקמת הליגה ב-1991, והירוקים איבדו את האליפות לראשונה מזה 11 שנים לריטאס וילנה.

עם זאת, בעונת 2022/23 הוביל מקסוויטיס את ז'לגיריס לזכייה בדאבל הליטאי (אליפות וגביע) ולפלייאוף היורוליג (לראשונה מאז ), בו הודחה בסוויפ 0–3 על ידי ברצלונה.

נבחרות לאומיות 
מקסוויטיס אימן את "דור הזהב" של הכדורסל הליטאי, שהובל על ידי הסנטר יונאס ולנצ'יונאס, לזכיות באליפות אירופה בכדורסל עד גיל 16 2008, אליפות אירופה בכדורסל עד גיל 18 2010, גביע העולם בכדורסל עד גיל 19 2011 ואליפות אירופה בכדורסל עד גיל 20 2012.

ב-14 בספטמבר 2021 מונה מקסוויטיס למאמן נבחרת ליטא הבוגרת.

קישורים חיצוניים 
פרופיל, באתר היורוליג
על הקווים: קאזיס מקסוויטיס, באתר מכבי תל אביב, 4 באוקטובר 2022

הערות שוליים 

מאמני כדורסל ליטאים
מאמני ז'לגיריס קובנה
ליטאים שנולדו ב-1977